CELEX: 62016TN0085
Language: et
Date: 2016-02-17 00:00:00
Title: Kohtuasi T-85/16: 17. veebruaril 2016 esitatud hagi – Shoe Branding Europe vs. Euroopa Liidu Intellektuaalomandi Amet (EUIPO) – adidas (Kahe paralleelse triibu paigutus jalatsil)

18.4.2016   
            
            
               ET
            
            
               Euroopa Liidu Teataja
            
            
               C 136/39
            
         17. veebruaril 2016 esitatud hagi – Shoe Branding Europe vs. Euroopa Liidu Intellektuaalomandi Amet (EUIPO) – adidas (Kahe paralleelse triibu paigutus jalatsil)
   (Kohtuasi T-85/16)
   (2016/C 136/54)
   Hagiavalduse keel: inglise
   
      Pooled
   
   
      Hageja: Shoe Branding Europe BVBA (Oudenaarde, Belgia) (esindaja: advokaat J. Løje)
   
      Kostja: Euroopa Liidu Intellektuaalomandi Amet (EUIPO)
   
      Teine menetluspool apellatsioonikojas: adidas AG (Herzogenaurach, Saksamaa)
   
      Andmed EUIPO menetluse kohta
   
   
      Vaidlusaluse kaubamärgi omanik: hageja
   
      Vaidlusalune kaubamärk: Euroopa Liidu EU paigutusmärk, mis koosneb jalatsipealse välispinnale paigutatud kahest paralleelsest triibust – registreerimistaotlus nr 10 477 701
   
      Menetlus EUIPO-s: vastulausemenetlus
   
      Vaidlustatud otsus: EUIPO teise apellatsioonikoja 26. novembri 2015. aasta otsus asjas R 3106/2014-2
   
      Nõuded
   
   Hageja palub Üldkohtul:
   
      esimese võimalusena:
   
   
               —
            
            
               tühistada vaidlustatud otsus;
            
         
               —
            
            
               mõista kohtukulud välja EUIPO-lt;
            
         
      teise võimalusena:
   
   
               —
            
            
               saata asi tagasi kostjale uuesti läbivaatamiseks ja uue otsuse tegemiseks sõltumatult Üldkohtu otsusest kohtuasjas T-145/14;
            
         
      kolmanda võimalusena:
   
   
               —
            
            
               saata asi tagasi kostjale, et see menetluse peataks kuni Euroopa Kohtu poolt otsuse tegemiseni kohtuasjas C-396/15 P, mis käsitleb Üldkohtu otsuse kohtuasjas T-145/14 peale esitatud apellatsioonkaebust, ja hindaks ise Euroopa Kohtu poolt nimetatud kohtuasjas tehtava otsuse alusel vastandatud kaubamärkide sarnasust ja erinevust.
            
         
      Väited
   
   
               —
            
            
               Kostja tegi vea sellega, et ei hinnanud ise hageja vaidlustatud kaubamärgi ja vastustaja varasema registreeritud Euroopa Liidu kaubamärgi nr 3 517 646 sarnasust ja erinevust;
            
         
               —
            
            
               kostja tegi vea, tuvastades, et määruse nr 207/2009 artikli 8 lõike 5 tingimused on täidetud.